Әммә РКП (б)-ның Башҡортостан өлкә комитеты, тышҡы мөнәсәбәттәр бүлегенең функциялары «тулыһынса айырылыуҙың беренсе аҙымы тигәнде аңлата»тип белдерә. 1920 йылдың 13 ғинуарында , Артем (Ф. Сергеев) тәҡдиме буйынса, Башобком Башҡорт АССР-ының иҡтисади өлкәһендәге хоҡуҡтары тураһында резолюция ҡабул итә: «коммунистик төҙөлөш РСФСР-ҙың хужалыҡ тормошоноң берҙәмлеген билдәләүе сәбәпле автономиялы республикан ойоштороу тураһында килешеү айырымланыуҙы күҙ уңында тотмай, әкиреһенсә, илдең хужалыҡ тормошоноң берҙәмлек принцибында нигеҙләнә».